ทองคำปิดลบ 6.7 ดอลล์
สัญญาทองคำตลาดนิวยอร์กปิดลบ6.7 ดอลล์ จาก เงินดอลล์แข็ง
10 ม.ค. 2556

สัญญาทองคำตลาดนิวยอร์กปิดลบ6.7 ดอลล์ จาก เงินดอลล์แข็งสัญญาทองคำตลาด COMEX (Commodity Exchange) ส่งมอบเดือนก.พ.ลดลง 6.7 ดอลลาร์ หรือ 0.4% ปิดที่ 1,655.5 ดอลลาร์/ออนซ์ หลังจากเคลื่อนตัวในช่วง 1651.30 - 1666.00 ดอลลาร์
สัญญาทองคำปรับตัวลงเนื่องจากสกุลเงินดอลลาร์แข็งค่าขึ้น นอกจากนี้ การที่ตลาดหุ้นนิวยอร์กดีดตัวขึ้นขานรับผลประกอบการของบริษัทอัลโค อิงค์ ยังได้กระตุ้นให้นักลงทุนย้ายฐานการลงทุนออกจากตลาดทองคำเพื่อเข้าซื้อขายในตลาดหุ้นอย่างคึกคัก
ทั้งนี้ สาเหตุที่ทำให้สกุลเงินดอลลาร์สหรัฐแข็งค่าขึ้นมาจากการคาดการณ์ที่ว่า ธนาคารกลางสหรัฐ (เฟด) อาจจะยุติมาตการผ่อนคลายเชิงปริมาณภายในสิ้นปีนี้